Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 175

1. Jelölések és fogalommeghatározások 1.1. Jelölések: — Ph a vizsgálati túlnyomás a víznyomáspróbánál (bar), — Pr a palack mért felszakítási túlnyomása (bar), — Prt a számított elméleti felszakítási túlnyomás (bar), — R e a palack gyártó által szavatolt felső folyáshatár legkisebb értéke (N/mm2), — R m a palack gyártó által szavatolt szakítószilárdság legkisebb értéke (N/mm2), — R mt a tényleges szakítószilárdság (N/mm2), — d a hajlítóvizsgálathoz használt tüske átmérője (mm), — a a hengeres köpeny számított falvastagsága (mm), — D a palack névleges külső átmérője (mm), — b a domborított fenék számított legkisebb falvastagsága (mm), — R a domború palackfenék belső görbületi sugara (mm), — r a domború palackfenék perem görbületének belső sugara (mm), — H a palackfenék domborított részének külső magassága (mm), — h a domborított palackfenék hengeres szakál részének magassága (mm), — L a palack hossza (mm), — A az alapanyag szakadási nyúlásának értéke (%), — Vo a palack űrtartalma a felszakítási vizsgálat kezdetén (l), — V a palack űrtartalma a felszakítás pillanatában (l), — Z a hegesztési varrat tényezője, — C a domborított fenekek alaktényezője. 1.2. Felszakítási túnyomás az a legnagyobb nyomás, amely a felszakítási vizsgálatnál a palackban keletkezik, miközben a palack anyagában képlékeny instabilitás lép fel. 1.3. Normalizáló hőkezelés a kész palack olyan hőkezelése, amelynél a palack egyenletesen az acél felső átalakulási pontja (AC3) fölötti hőmérsékletre hevítik, majd nyugvó levegőn hűtik le.* 1.4. Feszültségcsökkentő izzítás a kész palack olyan hőkezelése, amelynél a palack acélanyagának átalakulási pontja (AC1) alatti hőmérsékletig melegítik fel, majd lassan lehűtik, ezzel a palack anyagában lévő maradó feszültséget csökkentik anélkül, hogy az alapanyag szövetszerkezetét megváltoztatnák.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes